
Parlamentul  României

Camera  Deputaţilor

Comisia pentru industrii                                             Comisia pentru buget, finanţe
              si servicii                                                                            şi bănci
Bucureşti, 09.03.2009                                                             Bucureşti, 09.03.2009
Nr.23/317/2008                                                                            Nr.22/323/2008
BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, republicat, vă înaintăm, alăturat, Raportul comun asupra propunerii legislative de modificare a Ordonanţei de urgenţă nr.110 din 21/12/2006 privind modificarea şi completarea Legii nr.571/2003 privind Codul fiscal, primită cu nr.P.l.x 448 din 23 iunie 2008.


Prin obiectul de reglementare şi conţinut, propunerea legislativă face parte din categoria legilor organice.

                 PREŞEDINTE,                                              PREŞEDINTE,

                   Iulian Iancu                                                   Viorel Ştefan    

RAPORT    COMUN

asupra propunerii legislative de modificare a Ordonanţei de urgenţă nr.110
 din 21/12/2006 privind modificarea şi completarea Legii nr.571/2003
 privind Codul fiscal
În conformitate cu prevederile Regulamentului Camerei Deputaţilor, republicat, cu modificările ulterioare, Comisia pentru industrii şi servicii şi Comisia pentru buget, finanţe şi bănci au fost sesizate, cu nr.P.l.x 448 din 23 iunie 2008, pentru dezbatere în fond, cu propunerea legislativă de modificare a Ordonanţei de urgenţă nr.110 din 21/12/2006 privind modificarea şi completarea Legii nr.571/2003  privind Codul fiscal.



Iniţiativa legislativă are ca obiect de reglementare abrogarea art.2141 alineatele (1) – (3) din Legea nr.571/2003 privind Codul fiscal, cu modificările şi completările ulterioare..



Propunerea legislativă a fost avizată favorabil de Consiliul Legislativ, cu nr.261 din 6 martie 2008, cu observaţii şi propuneri privind normele de tehnică legislativă, care nu au fost preluate în text.



Guvernul României, cu actul nr.1058 din 9 mai 2008, a comunicat că nu susţine propunerea legislativă.



Potrivit prevederilor art.75 din Constituţia României, republicată, şi a prevederilor art.92 din Regulamentul Camerei Deputaţilor, republicat, cu modificările ulterioare, Camera decizională pentru această propunere legislativă este Camera Deputaţilor.



Propunerea legislativă a fost respinsă de Senat, în şedinţa din 17 iunie 2008.



Iniţiativa legislativă a fost avizată negativ de Comisia juridică, de disciplină şi imunităţi şi de Comisia pentru politică economică, reformă şi privatizare.


Examinarea propunerii legislative a avut loc în şedinţa Comisiei pentru buget, finanţe şi bănci din data de 10 februarie 2009 şi în şedinţa Comisiei pentru industrii şi servicii din data de 4 martie 2009.


La lucrări au fost prezenţi 31 deputaţi din totalul de 31 membri ai Comisiei pentru buget, finanţe şi bănci şi 26 deputaţi din totalul de 28 membri ai Comisiei pentru industrii şi servicii.



La dezbaterile asupra propunerii legislative au participat, în calitate de invitaţi, specialişti din Ministerul Finanţelor Publice sub conducerea doamnei secretar de stat Graţiela Iordache.


Având în vedere că iniţiativa legislativă nu mai are obiect de reglementare ca urmare a emiterii Ordonanţei de urgenţă a Guvernului nr.50 din 21 aprilie 2008 prin care se abrogă articolele 2141 – 2142 din Legea nr.571/2003 privind Codul fiscal, membrii celor două comisii au hotărât, cu unanimitate de voturi, să propună plenului Camerei Deputaţilor respingerea iniţiativei legislative.

Prin obiectul de reglementare şi conţinut, propunerea legislativă face parte din categoria legilor organice.
                   PREŞEDINTE,                                            PREŞEDINTE,

                     Iulian Iancu                                                 Viorel Ştefan      

                     SECRETAR,                                                SECRETAR,
                    Mircea Marin                                                 Iuliu Nosa
Consilieri parlamentari,                                                                                                                                   Consilier parlamentar,

Daniel Bădina                                                                                                                                                  Giorgiana Ene
Octavian Martin

